COTAR: CJ Prahova sprijină pirateria în transporturi și anulează contractele câștigate corect
Confederația Operatorilor și Transportatorilor Autorizați din România (COTAR) a cerut Consiliului Județean Prahova să oprească pirateria din transportul rutier de persoane și să respecte legea. Din luna martie au fost observate mai multe mașini care operează ilegal pe anumite rute. CJ Prahova nu a retras licența de transport a firmei care operează ilegal, dar a reziliat contractul altui transportator, când acesta a înlocuit parcul auto cu mașini nou-nouțe, fabricate în 2024.